Gemeenskappe steek hand diep in sak om hul dorpe reg te ruk - AfriForum
Deur	 01/10/2015 02/11/2020
Talle dorpe spog vandag met 'n mooier voorkoms danksy die ingryping van AfriForum-takke.
Die gemeenskap van Leeupoort, sowat 80 km buite Thabazimbi, juig oor water nadat 'n waterpomp vervang is en die laaste 26 uur teen 40 kubieke meter per uur pomp. Die gemeenskap sukkel lank reeds met waterprobleme, maar nou sal die reservoir gevul kan word.
In Klerksdorp in Noordwes het die AfriForum-tak die begraafplaas, wat deel is van die ou konsentrasiekamp, begin skoonmaak. Die hele kamp word met onkruiddoder, wat nie skadelik vir inheemse bome en ander plante is nie, behandel. Die gemeenskap het sowat R5 000 vir die projek opgedok.
In die Vrystaat is ook vandag skouer aan die wiel gesit. Die AfriForum-tak in Bothaville het 30 slaggate gevul. En in Bethlehem het die AfriForum-tak in samewerking met sowat 200 leerlinge van Bethlehem Voortrekker Hoërskool 'n groot skoonmaak-aksie in die dorp gehou. Hulle het onder meer rommel by die Dihlabeng-winkelsentrum opgetel en ook Loch Athlone se damwal skoongemaak.
In Phalaborwa het die AfriForum-tak die fontein in die sakekern begin skoonmaak. Volgens Jane Williamson, voorsitter van die tak, is dié fontein deel van die dorp, maar dit het die afgelope paar jaar erg vervalle geraak.
In Lichtenburg het die gemeenskap begin om een van die eerste strate op te knap en skoon te maak. Sowat R4 000 is hiervoor bewillig en nog strate gaan binnekort 'n nuwe baadjie kry.
AfriForum se Kimberley-tak het ook nie gister op hul louere gerus nie. Meer as R33 000 is gebruik om vyf van die stad se parke weer mooi en netjies te maak.
Wico Swanepoel, AfriForum se provinsiale koördineerder in die Noord-Kaap het gesê Kimberley se parke het die afgelope 20 jaar baie agteruitgegaan weens die plaaslike owerheid se nalatigheid. "Parke behoort 'n veilige plek te wees waar inwoners kan ontspan, daarom het ons 'n kontrakteur vir die werk aangestel."
In Stella kan inwoners ook nou weer meer gerus 'n rit dorp toe aanpak nadat AfriForum se Vryburg-tak 100 slaggate herstel het. Sowat R40 000 is hiervoor gebruik.
Delmas en Sundra in Mpumalanga is ook deel van AfriForum se projek van 10 Dae van Selfstandigheid. Die tak het die begraafplase hier skoonmaak, terwyl die Christelike Maatskaplike Kantoor in Delmas en die administratiewe kantoor by die Sundra Primêre Skool geverf is. Die onkoste van die projekte beloop sowat R30 000 en is deur die gemeenskap gefinansier.
Die projek loop op 9 Oktober ten einde.
Post Tags:	#Gemeenskapselfstandigheid#Selfstandigheid
Gautengse LUR vir onderwys kan nie alleen wette maak
EERSTE VOLTYDSE STUDENTE OP NUUT-INGERIGTE AKADEMIA-KAMPUS VERWELKOM
DeurAfriForum	 14/03/2021 17/08/2021
Deur Zydelia Venter en Elzet Bester Vanjaar skop Akademia se voltydse studie-aanbod op die Centurion-kampus af, en is hierdie pionierstudente…
Lees meer EERSTE VOLTYDSE STUDENTE OP NUUT-INGERIGTE AKADEMIA-KAMPUS VERWELKOMContinue
Gemeenskappe moet steeds verantwoordelikheid vir hulself neem
Deurafriforum	 21/06/2019 02/11/2020
Pres. Cyril Ramaphosa het in sy staatsrede gisteraand 'n Suid-Afrika vir die volgende dekade in die vooruitsig gestel wat klaarblyklik…
Lees meer Gemeenskappe moet steeds verantwoordelikheid vir hulself neemContinue
Oplossing vir SA se probleme is in selfdoen!
Deur	 10/10/2015 02/11/2020
Gemeenskappe wat in die toekoms wil oorleef, sal toenemend dinge vir hulself moet doen omdat die staat nie die verpligting…
Lees meer Oplossing vir SA se probleme is in selfdoen!Continue
Fokus op onderwys tydens Quo Vadis-gespreksreeks in Nelspruit
"Afrikaans is 'n hoëfunksie- amptelike taal in Suid-Afrika en ons kinders is daarop geregtig om onderrig in hul moedertaal te…
Lees meer Fokus op onderwys tydens Quo Vadis-gespreksreeks in NelspruitContinue
600 mense woon AfriForum se derde kongres by
Deurafriforum	 23/08/2018 02/11/2020
Die burgerregte-waghond AfriForum bied sy derde nasionale kongres in Warmbad aan wat deur sowat 600 takbestuurslede bygewoon word. Willie Spies,…